სოღუთის ერთუღრულ გაზის მუზეუმი

სოღუთის ერთუღრულ გაზის მუზეუმი (თურქ. Söğüt Ertuğrul Gazi Museum) — თურქეთის ბილეჯიკის პროვინციის სოღუთის რაიონში. სოღუთი გამორჩეულია იმით, რომ სწორედ ეს ქალაქია, საიდანაც ოსმალეთის იმპერია წარმოიშვა. ერთუღრული, ოსმან I-ის (იმპერიის დამფუძნებლის) მამის საფლავი სოღუთშია. მიუხედავად იმისა, რომ მუზეუმი მის სახელს ატარებს, შენობა სოღუთის იმავე უბანში არ მდებარეობს. თავდაპირველად ეს სამსართულიანი ხის შენობა იყო ოსმალური სამედიცინო ამბულატორია, რომელიც 1900-იანი წლების დასაწყისში აშენდა. 2001 წელს, რესტავრაციის შემდეგ, შენობა მუზეუმად გაიხსნა. მუზეუმში ბილეჯიკის რეგიონის იურუქების მრავალი ეთნოგრაფიული ნივთია: ძველი ტანსაცმელი, ხალიჩები, საწონი ინსტრუმენტები, დროშები, იარაღები და მონეტების საფულეები. ასევე არის არქეოლოგიური ნივთები, როგორიცაა რომაული იმპერიის დროინდელი თიხის სამზარეულო ხელსაწყოები და რომაული, ბიზანტიური და ოსმალური ეპოქების მონეტები. რესურსები ინტერნეტში Virtual tour სქოლიო